Byvinduedderkopp er en ganske stor og kraftig edderkopp, hunnen er mellom 9 og 12 millimeter lang, mens hannen er noe mindre, mellom 6 og 8 millimeter lang. På forkroppen er den fremste «hode-delen» tydelig avgrenset fra resten. Den har åtte øyne fordelt på to tverr-rader. Beina er ringet, vekselvis lyse og mørke. Bakkroppen er eggformet med en mørk tegning i midten, som kan minne om et vindu, derav det norske navnet.